इस धारा से राजद्रोह एक अपराध बना, इसके खिलाफ याचिकाओं पर सुनवाई अगस्त तक टली
IPC Section 124A Review: Is Sedition an Offense? Supreme Court Postpones Hearing on Petitions Against It Till August IPC की धारा 124 A की समीक्षा कर रही सरकारइससे राजद्रोह एक अपराध बना, इसके खिलाफ याचिकाओं पर सुनवाई अगस्त तक टली
सुप्रीम कोर्ट (SC) ने सोमवार को IPC की धारा 124A (राजद्रोह कानून) को चुनौती देने वाली याचिकाओं की सुनवाई अगस्त तक के लिए टाल दी। ऐसा केंद्र सरकार के अटॉर्नी जनरल आर वेंकटरमानी का पक्ष जानने के बाद किया गया। वेंकटरमानी ने सुप्रीम कोर्ट को बताया कि राजद्रोह को अपराध बनाने वाली IPC की धारा 124A की समीक्षा की जा रही है। इसकी समीक्षा पर चर्चा अंतिम चरण में है।
दरअसल, बीते साल सुप्रीम कोर्ट ने इस कानून पर रोक लगा दी थी। तत्कालीन CJI एनवी रमना की अध्यक्षता वाली पीठ ने अपने आदेश में कहा था कि नई प्राथमिकी दर्ज करने के अलावा, इस कानून के तहत दर्ज मामलों की जांच और सभी कार्यवाही पर रोक रहेगी।
राजद्रोह कानून के गलत इस्तेमाल को लेकर SC ने चिंता जताई थी
पीठ ने अपने आदेश में आगे कहा था कि धारा 124A की कठोरता मौजूदा वक्त में समाज के लिए ठीक नहीं है। पीठ ने कहा कि जब तक इस कानून के प्रावधानों की जांच पूरी नहीं होती, तब तक कानून के प्रावधानों का उपयोग जारी रखना ठीक नहीं होगा।
सुप्रीम कोर्ट ने सरकार से राजद्रोह की सीमा परिभाषित करने को कहा था। सुप्रीम कोर्ट ने आलोचकों, पत्रकारों, सोशल मीडिया यूजर्स और नागरिकों के खिलाफ राजद्रोह कानून के गलत इस्तेमाल को लेकर चिंता भी जाहिर की थी।
ये खबरें भी पढ़ सकते हैं...
झारखंड में 9 लोगों पर देशद्रोह का मुकदमा, पुलिस विभाग की अनुशंसा को सरकार ने दी अनुमति
झारखंड में 9 लोगों पर देशद्रोह का मुकदमा चलेगा। इसमें नक्सली प्रशांत बोस सहित 9 लोगों के नाम है। पुलिस विभाग ने सरकार से इस संबंध में अनुमति मांगी थी, जांच रिपोर्ट के आधार पर सरकार ने इसके लिए अनुमति दे दी है। पूरी खबर पढ़ें...
कर्नाटक में कमिश्नर ऑफिस में अजान का VIDEO, ईश्वरप्पा बोले- ये देशद्रोह, पाकिस्तान में रह रहे या भारत में
कर्नाटक के शिवमोगा में डिस्ट्रिक्ट कमिश्नर कैम्पस में एक युवक के अजान करने का वीडियो वायरल हुआ है। वीडियो सामने आने के बाद भाजपा विधायक और कर्नाटक के पूर्व मंत्री के ईश्वरप्पा ने इस हरकत को देशद्रोह बताया है। ईश्वरप्पा के इस बयान पर एक बार फिर विवाद हो गया है। पूरी खबर पढ़ें...